Document ID: /fineweb-2-swissfilter-quality_10-filterrobots/filtered/02038.jsonl.gz/5462

L’obligatori da purtar mascrinas vala per tut ils collavuraturs da la gastronomia ch’èn en contact cun giasts. Fin ussa aveva la regenza tessinaisa cusseglià ferm a collavuraturs da restaurants da purtar ina mascrina.
Il Tessin è en general pli restrictiv ch'auters chantuns pertutgant las mesiras da protecziun. Là èsi numnadamain era scumandà da sa radunar en gruppas cun dapli che 30 persunas.
Naginas novas infecziuns
Sco il Radio e la Televisiun da la Svizra taliana rapportan, na sajan vegnidas annunziadas naginas novas infecziuns cun il coronavirus la fin d’emna.